钦定古今图书集成/明伦汇编/闺媛典/第169卷 > 李宗悌妻杜氏
## 钦定古今图书集成/明伦汇编/闺媛典/第169卷 > 李宗悌妻杜氏

按《金华府志》：“杜氏，名贞，副宪瑄之女，李宗悌妻也。年
二十四，宗悌从父戍辽阳，濒行，嘱贞曰：‘吾远涉万里，
回否未可知。老母弱女，两须爱养’。贞诺之。后宗悌没
戍所，父母怜其早寡无子，微讽之，贞遂引刀断指，誓
无他志。奉其姑卢年八十有八而终。氏年六十八卒。”